INDOKLÁS

Szolnok Építési Szabályzat és Szabályozási Terv elfogadásáról szóló 12/2018.(V.11.) önkormányzati rendelet módosításáról szóló önkormányzati rendelethez

**Általános indoklás**

A Szolnoki Építési Szabályzatot és Szabályozási Tervet (továbbiakban: SZÉSZ) a 12/2018.(V.11.)önkormányzati rendeletével fogadta el a Közgyűlés. Az 59/2019.(II.28.) közgyűlési határozatban megfogalmazott módosítás, a tervezett fejlesztési projekt (napelem-park létrehozása) szükségessé tette a SZÉSZ módosítását. A rendeletben szövegesen és rajzi formában fogalmazódnak meg a módosított településrendezési előírások.

**Részletes indoklás**

**1.§-hoz**

A *„67/A. § (1) Kutatás-fejlesztés, a megújuló energiaforrás hasznosításának céljára szolgáló övezet”* előírásai kiegészülnek a beépíthetőségre és az övezet telkein elhelyezhető épületek és építmények magasságára vonatkozó előírásokkal . Ennek indoka, hogy elkerülhető legyen a területű földrészletek indokolatlan túlzott beépítése az országos előírásokban szereplő 10%-os beépíthetőség szerint.

**2.§-hoz**

A rendelet 5/b „övezetek” rajzi mellékletét módosítja a „*Kutatás-fejlesztés, a megújuló energiaforrás hasznosításának céljára szolgáló övezet”* területének zónalapon történőjelölésével.

**3.§-hoz**

A rendelet 8. rajzi mellékletét képező „A3, A4, B3, B4” jelű külterületi szabályozási tervlapok módosulnak „SZT-M1" jelű szabályozási tervlapon jelöltek szerint az új övezeti jelek és övezet határok feltüntetésével.

**4.§-hoz**

Az előírás hatályba léptető rendelkezést tartalmaz.